text: Kollektiv slankekur
  04 januar 2013 kl. 12.30
  830 mænd og kvinder i Horsens har sat sig for at gennemføre en kollektiv slankekur over de kommende otte uger.
  Deltagerne stiller op i hold på fem, og de må selv om, hvad de gør for at tabe sig. Undervejs kan deltagerne dog deltage i vandreture, foredrag og kostvejledning.
  Fredag eftermiddag bliver deltagerne vejet i Forum Horsens, og de skal hver uge rapportere, hvordan det går.
  Det vindende hold får en gevinst på 10.000 kroner.
  Arrangørerne har stjålet ideen fra Randers. Her tabte 700 deltagere sidste år 3.000 kilo.
  Begivenheden hjemmeside.
  